CELEX: 31998D0577
Language: mt
Date: 1998-09-16 00:00:00
Title: Id-Deċiżjoni tal-Kummissjoni tas-16 ta' Settembru 1998 dwar regolament tekniku komuni għal terminali ta' aperturi żgħar ħafna ta' stazzjonijiet terrestri tas-satellita (VSATs) li jaħdmu fil-firxa ta' frekwenzi 4 GHz u 6 GHz (notifikati taħt id-dokument numru K (1998) 2723)Test b'relevanza għaż-ŻEE.

Avis juridique important

|

31998D0577

Official Journal L 278 , 15/10/1998 P. 0043 - 0045

DEĊIŻJONI TAL-KUMMISSJONItas-16 ta' Settembru 1998dwar regolament tekniku komuni għal terminali ta' aperturi żgħar ħafna ta' stazzjonijiet terrestri tas-satellita (VSATs) li jaħdmu fil-firxa ta' frekwenzi 4 GHz u 6 GHz(notifikati taħt id-dokument numru C (1998) 2723)(Test b'relevanza għaż-ŻEE)(98/577/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi il-Komunità Ewropea,Wara li kkunsidrat id-Direttiva 98/13/KE tal-Parlament Ewropew u tal-Kunsill tat-12 ta' Frar 1998 li għandha x'taqsam mat-tagħmir terminali ta' telekomunikazzjonijiet u tagħmir ta' stazzjon terrestri tas-satellita, inkluż ir-rikonoxximent reċiproku tal-konformità tagħhom ([1]), u b'mod partikolari l-Artikolu 7(2), it-tieni inċiż, tagħha,Billi l-Kummissjoni adottat il-miżura li tiddentifika t-tip ta' tagħmir ta' stazzjon terrestri tas-satellitali għalih hu meħtieġ regolament tekniku komuni, kif ukoll id-dikjarazzjoni tal-qasam ta' applikazzjoni assoċjat miegħu skond l-Artikolu 7(2), l-ewwel inċiż;Billi għandhom ikunu adottati l-istandards armonizzati li jikkorrispondu, jew partijiet ta' dawn, li jimplimentaw il-ħtiġijiet essenzjali li għandhom ikunu ttrasformati f'regolamenti tekniċi komuni;Billi biex tkun assigurata l-kontinwità ta' aċċess għal swieq għall- manifatturi, huwa meħtieġ li jkun permess li jsiru arranġamenti ta' transizzjoni fir-rigward ta' tagħmir approvat skond ir-regolamenti nazzjonali ta' l-approvazzjoni tat-tip;Billi l-proposta ġiet sottomessa lill-Kumitat (ACTE), skond l-Artikolu 29(2);Billi r-regolament tekniku komuni li għandu jkun adottat f'din id-Deċiżjoni huwa bi qbil ma' l-opinjoni ta' l-ACTE,ADOTTAT DIN ID-DEĊIŻJONI:Artikolu 11. Din id-Deċiżjoni tapplika għal tagħmir ta' stazzjon terrestri tas-satellita li jaqa' fl-iskop ta' l-istandard armonizzat li hu identifikat fl-Artikolu 2(1).2. Din id-Deċiżjoni tistabbilixxi regolament tekniku komuni li jkopri terminali ta' aperturi żgħar ħafna ta' stazzjonijiet terrestri tas-satellita (VSATs) li jaħdmu fil-firxa ta' frekwenzi 4 GHz u 6 GHz.Artikolu 21. Ir-regolament tekniku komuni għandu jinkludi fih l-istandard armonizzat imħejji mill-korp relevanti ta' standardizzazzjoni li jimplimenta sal-limitu applikabbli l-ħtiġiet essenzjali li għalihom jirreferi l-Artikolu 17 tad-Direttiva 98/13/KE. Ir-riferenza għall-istandard hija mniżżla fl-Anness.2. Tagħmir ta' stazzjon terrestri tas-satellita kopert b'din id-Deċiżjoni għandu jikkonforma mar-regolament tekniku komuni li għalih jirreferi l-paragrafu 1, għandu jissodisfa l-ħtiġiet essenzjali li għalihom jirreferi l-Artikolu 5(a) u (b) tad-Direttiva 98/13/KE, u għandu jissodisfa l-ħtiġiet ta' kull Direttiva oħra applikabbli, partikolarment id-Direttivi tal-Kunsill 73/23/KEE (2) u 89/336/KEE (3).Artikolu 3Korpi notifikati maħtura biex iwettqu l-proċeduri li għalihom jirreferi l-Artikolu 10 tad-Direttiva 98/13 għandhom, f'dak li jirrigwarda tagħmir ta' stazzjon terrestri tas-satellita li jkun kopert bl-Artikolu 1(1) ta' din id-Deċiżjoni, jużaw jew jassiguraw l-użu ta' l-istandard armonizzat li għalih jirreferi l-Anness wara n-notifika ta' din id-Deċiżjoni.Artikolu 41. Regolamenti nazzjonali għal approvazzjoni tat-tip li jkopru tagħmir fi ħdan l-iskop ta' l-istandard armonizzat li għaliha jirreferi l-Anness jieqfu milli jkunu applikabbli b'effett minn tliet xhur wara d-data ta' l-adozzjoni ta' din id-Deċiżjoni.2. Tagħmir ta' stazzjon terrestri tas-satellita, approvat taħt dawn ir-regolamenti nazzjonali għall-approvazzjoni tat-tip jistgħu jkompli jitqiegħdu fis-suq nazzjonali u jiddaħħlu fis-servizz.Artikolu 5Din id-Deċiżjoni hija ndirizzata lill-Istati Membri.Magħmula fi Brussel, is-16 ta' Settembru1998.Għall-KummissjoniMartin BANGEMANNMembru tal-Kummissjoni___________ANNESSReferenza għall-istandard armonizzat applikabbliL-istandard armonizzat li għalih jirreferi l-Artikolu 2 tad-Deċiżjoni huStazzjonijiet terrestri u sistemi tas-satellita (SES);terminali ta' aperturi żgħar ħafna (VSAT) li jittrasmettu biss, li jitrassmettu u li jirċievu, stazzjonijiet terrestri tas-satellita li jirċievu biss u li jaħdmu fil-firxa ta' frekwenzi 4 GHz u 6 GHzETSIIstitut Ewropew ta' Normi tat- TelekomunikazzjonijietSegretarjat ta' ETSITBR43: Mejju 1998(eskluża d-daħla)Tagħrif addizzjonaliL-Istitut Ewropew ta' l-Istandards ta' Telekomunikazzjoni hu rikonoxxut skond id-Direttiva tal-Kunsill 83/189/KEE([2]).In-norma armonizzata li għaliha jirreferi hawn fuq ġiet prodotta skond mandat maħruġ bi qbil ma' proċeduri relevanti tad-Direttiva tal-Kunsill 83/189/KEE.It-test sħiħ tan-norma armonizzata li għaliha jirreferi hawn fuq jista' jinkiseb mill-:Istitut Ewropew ta' l-Istandards ta' Telekomunikazzjoni Kummissjoni tal-Komunitajiet650, Route des Lucioles, DGXIII/A/2 - (BU 31, 1/7)F-06921 Sophia Antipolis Cedex. Rue de la Loi/Wetstraat 200,B-1049 Bruxelles/Brussel.jew minn kull organizzazzjoni oħra responsabbli milli tagħmel disponibbli l-istandards ta' ETSI, li lista tagħhom tinsab fuq l-Internet fl-indirizz www.ispo.cec.be._______________Proofread by Claudine Camilleri[1] ĠU L 74, tat-12.3.1998, p. 1.2 ĠU L 77, tas-26.3.1973, p. 29.3 ĠU L 139, tat-23.5.1989, p. 19.[2] ĠU L 109, tas-26.4.1983, p. 8.